**LĪGUMS NR. VND-2018/3-1**

Rīgā, 2018. gada \_\_\_. jūnijā

**Vaiņodes novada pašvaldība**, reģistrācijas nr. 90000059071, Raiņa iela 23A, Vaiņodes pagasts, Vaiņodes novads, LV-3435 (turpmāk – Pasūtītājs), tās domes priekšsēdētāja Visvalža Jansona personā, kurš darbojas saskaņā ar domes nolikumu no vienas puses un

***SIA “Sertifikācijas centrs”,*** Reģ.nr. **40103527277, j**uridiskā adrese - **Stārķu iela 2A, Rīga, LV-1084,** tās valdes locekļa Aināra Saulīša personā, kas darbojas pamatojoties uz Statūtiem, (turpmāk – Izpildītājs) no otras puses, abi kopā un katrs atsevišķi turpmāk saukti “Puse, Puses”,

pamatojoties uz rezultātiem, kas iegūti iepirkumā **Personas datu aizsardzības speciālista pakalpojumi Vaiņodes novada pašvaldības iestādēm”**, identifikācijas Nr. **VND 2018/3**, noslēdz šāda satura līgumu:

**1. Līguma priekšmets**

1.1. Pasūtītājs pasūta un apmaksā, bet Izpildītājs apņemas veikt **Personas datu aizsardzības speciālista pakalpojumus Vaiņodes novada pašvaldības iestādēm** (turpmāk – Pakalpojumi) saskaņā ar iepirkuma Tehnisko specifikāciju (pielikums Nr.1) un ievērojot 2016. gada 27. aprīļa Eiropas Parlamenta un Padomes regulas (ES) 2016/679 par fizisku personu aizsardzību attiecībā uz apstrādi un šādu datu brīvu apriti (turpmāk – Regula).

**2. Līguma izpildes termiņš**

Līgums stājas spēkā pēc tās abpusējas parakstīšanas un ir spēkā 12 mēnešus, ja vien netiek izbeigts pirms noteiktā termiņa saskaņā ar līguma nosacījumiem.

**3. Līgumcena un norēķinu kārtība**

3.1. Kopējā līgumcena par Pakalpojumu sniegšanu ir **13940.00 EUR** (*trīspadsmit tūkstoši, deviņi simti četrdesmit euro 0.0 centi*) un PVN 21% **2927.40** EUR, kopā **16867.40** **EUR** (*sešpadsmit tūkstoši, astoņi simti sešdesmit septiņi euro, 40 centi*), turpmāk – Kopējā līgumcena.

3.2. Pasūtītājs Kopējās līgumcenas samaksu veic šādā kārtībā:

3.2.1. Pakalpojuma pirmā daļa **6540.00 EUR** (*seši tūkstoši četrdesmit euro*):

3.2.1.1.Avansa maksājumu par pakalpojuma 1.daļu **3270.00 EUR** (trīs tūkstoši divi simti septiņdesmit euro) **un** PVN 686,70 EUR**, kopā 3956,70 EUR** (50% apmērā no pakalpojuma 1.daļas) veic 10 dienu laika no līguma noslēgšanas dienas;

3.2.1.2. Atlikušo maksājumu par pakalpojuma 1.daļu **3270.00 EUR** (trīs tūkstoši divi simti septiņdesmit euro) un PVN 686,70 EUR, **kopā 3956,70 EUR** (trīs tūkstoši deviņi simti piecdesmit seši euro, 70 centi) veic 10 (desmit) darba dienu laikā pēc visu 1.daļas darba uzdevumu izpildes un pieņemšanas – nodošanas akta parakstīšanas par noteikto darba uzdevumu izpildi.

3.2.2. Pakalpojuma otrās daļas apmaksu **2500.00 EUR** (*divi tūkstoši pieci simti euro*) apmērā un 525 EUR (pieci simti divdesmit pieci euro) ) apmērā, kopā 3025,00 EUR (trīs tūkstoši divdesmit pieci euro) veic izmaksājot 10 (desmit) darba dienu laikā pēc pieņemšanas – nodošanas akta parakstīšanas par noteikto mēneša darba uzdevumu izpildi.

3.2.3. Pakalpojuma trešās daļas **2500.00 EUR** (*divi tūkstoši pieci simti euro*) apmērā un PVN 525 EUR (pieci simti divdesmit pieci euro) apmērā, kopā 3025,00 EUR (trīs tūkstoši divdesmit pieci euro) veic izmaksājot 10 (desmit) darba dienu laikā pēc pieņemšanas – nodošanas akta parakstīšanas par noteikto mēneša darba uzdevumu izpildi.

3.2.4. Pakalpojuma ceturtās daļas- ikmēneša uzturēšanas apmaksu **2400.00 EUR** (*divi tūkstoši četri simti euro*) un 504,00 EUR (pieci simti četri euro) apmērā veic 8 vienādās daļās - katru mēnesi 300 EUR (trī simti euro) un 63 EUR, kopā 363,00 EUR (trīs simti se’desmit trīs euro) izmaksājot 10 (desmit) darba dienu laikā pēc pieņemšanas – nodošanas akta parakstīšanas par noteikto ikmēneša darba uzdevumu izpildi.

3.3. Samaksa par līgumā noteiktajiem Pakalpojumiem tiek veikta ar pārskaitījumu uz Izpildītāja norādīto bankas norēķinu kontu.

3.4. Šajā līgumā norādītajā Kopējā līgumcenā ir ietverti visi Izpildītāja izdevumi, kas saistīti ar pienācīgu un pilnīgu Tehniskajā specifikācijā noradīto Pakalpojumu sniegšanu.

**4. Pakalpojumu izpilde un nodošanas kārtība**

4.1. Izpildītājs izpilda visus darbus, izstrādā dokumentus un nodod tos Pasūtītājam saskaņā ar Tehnisko specifikāciju (pielikums Nr.1).

4.2. Izpildītājs ne vēlāk kā 2 mēnešu laikā pēc līguma parakstīšanas dienas veic Tehniskās specifikācijas 1.punktā norādīto personas datu apstrādes un aizsardzības novērtējumu (turpmāk - audits) par Pasūtītāja Personas datu apstrādes un aizsardzības sistēmas atbilstību 2016.gada 27.aprīļa Eiropas Parlamenta un Padomes regulas (ES) 2016/679 prasībām.

4.3. 10 dienu laikā pēc audita pabeigšanas Izpildītājs izstrādā rakstisku Ziņojumu Pasūtītājam, rakstiskas Rekomendācijas neatbilstību novēršanai un vienojas ar Pasūtītāju par datumu, kad Izpildītājs prezentē audita rezultātus, nodod papīra formātā Ziņojumu un Rekomendācijas neatbilstību novēršanai un savstarpēji paraksta pieņemšanas-nodošanas aktu par Pakalpojuma 1.daļas uzdevumu izpildi.

4.4. 10 dienu laikā pēc prezentācijas un rakstiska Ziņojuma un Rekomendāciju nodošanas, Pasūtītājs un Izpildītājs vienojas par Pasūtītāja apstiprināto Rekomendāciju ieviešanas apjomu un termiņiem, savstarpēji parakstot Vienošanos, kas pievienojama šim līgumam kā 2. pielikums.

4.5. Turpmākajā līguma darbības laikā katra mēneša beigās Izpildītājs iesniedz Pasūtītājam rakstisku ziņojumu, iesūtot to uz e-pastu dome@vainode.lv, par Vienošanās uzdevumu izpildi un savstarpēji elektroniski paraksta pieņemšanas-nodošanas aktu par konkrētajā mēnesī paredzētā darba apjoma izpildi.

4.6. Ja Pasūtītājam rodas pretenzijas saistībā ar Pakalpojumu izpildi, Pasūtītājs noformē rakstiskus iebildumus un nosūta tos Izpildītājam, kuram Pasūtītāja konstatētie trūkumi jānovērš 7 (septiņu) darba dienu laikā.

4.7. Izpildītājs rakstiski uz e-pastu dome@vainode ziņo par trūkumu novēršanu vai šķēršļiem, kas kavē Vienošanās satura un grafika izpildi.

4.8. Ja Izpildītāja darbu saskaņā ar Vienošanos kavē šķēršļi, kuru novēršana ir Pasūtītāja atbildība, Puses vienojas par Vienošanās satura un termiņu koriģēšanu un abpusēji paraksta izmaiņas Vienošanās saturā un/vai termiņos.

**5. Izpildītāja tiesības un pienākumi**

5.1. Izpildītāja pienākumi:

 5.1.1. sagatavot dokumentus un izpildīt darbus kvalitatīvi un atbilstoši šī līguma abpusēji parakstītiem pielikumiem;

 5.1.2. sniegt Pakalpojumus rūpīgi, profesionāli un prasmīgi;

 5.1.3. reaģēt uz Pasūtītāja rakstveida pieprasījumiem 3 (trīs) darba dienu laikā no to saņemšanas dienas;

 5.1.4. neizpaust informāciju, nepaturēt un nenodot trešajām personām dokumentus vai to kopijas, kas ir pieejamas saistībā ar Pakalpojumu izpildi;

 5.1.5. līguma darbības laikā pārstāvēt Pasūtītāja intereses attiecībās ar uzņēmumiem, organizācijām, fiziskajām personām, kā arī valsts iestādēm, lai risinātu jautājumus, kas saistīti ar šajā līgumā minēto saistību izpildi;

 5.1.6. nodrošināt Pakalpojumu izpildi ar reģistrētu sertificētu datu aizsardzības speciālistu visu līguma darbības laiku;

 5.1.7. piesaistīt Pakalpojuma izpildei papildus speciālistus, kuri strādā sertificēta Datu aizsardzības speciālista vadībā un tiešajā atbildībā;

 5.1.8. sagatavot iekšējo normatīvo aktu un dokumentu projektus atbilstoši normatīvo aktu prasībām;

 5.1.9. izmantot un saglabāt ierobežotas pieejamības informāciju un personas datus normatīvajos aktos noteiktajā kārtībā;

 5.1.10. nodrošināt tā rīcībā nodoto materiālo vērtību saglabāšanu un atbilstošu izmantošanu.

5.2. Izpildītājam ir tiesības no Pasūtītāja pieprasīt visu nepieciešamo informāciju līguma saistību izpildei.

**6. Pasūtītāja tiesības un pienākumi**

6.1. Pasūtītāja pienākumi:

6.1.1. pieņemt līgumā noteiktos darbus un veikt apmaksu Pakalpojumu izpildes gadījumā;

6.1.2. sniegt Izpildītājam visu līguma izpildei nepieciešamo informāciju, dokumentāciju un pieejas tiesības sistēmām, kas nepieciešamas to Izpildītāja pakalpojumu izpildei, ko paredz šis līgums, pēc iespējas ātrāk, bet ne vēlāk kā 10 (desmit) darba dienu laikā no informācijas pieprasīšanas dienas;

6.1.3. parakstīt Izpildītāja sagatavotos dokumentus, kur Pasūtītāja paraksts ir obligāts;

6.2. Pasūtītājam ir tiesības pieprasīt kvalitatīvu pakalpojuma izpildi noteiktajos termiņos.

**7. Pušu sadarbība un pilnvarotās personas**

7.1. Šī līguma izpildei katra Puse nozīmē vienu vai vairākus pārstāvjus, kuru pienākums ir vadīt un sekot šī līguma izpildei, tai skaitā pārbaudīt Pakalpojumu kvalitāti, informēt par šī līguma izpildi gan savu, gan otru Pusi.

7.1.1. Pasūtītāja nozīmētais pārstāvis: Oskars Zvejs, t. 26360817, e-pasts projekti@vainode.lv

7.1.2. Izpildītāja nozīmētais pārstāvis: projektu vadītāja Irēna Krustozoliņa, mob.t.26316197, e-pasta adrese: irena.krustozolina@persc.lv.

7.3. Pārstāvju nomaiņas gadījumā otra Puse par to tiek rakstveidā informēta 3 (trīs) darba dienu laikā.

**8. Pušu atbildība**

8.1. Par savu saistību atbilstošu izpildi Izpildītājs un Pasūtītājs atbild saskaņā ar šo līgumu un Latvijas Republikā spēkā esošajiem normatīvajiem aktiem.

8.2. Gadījumā, ja tiek pārkāpti šī līguma pielikumos noteiktie darbu izpildes termiņi, Izpildītājs maksā Pasūtītājam par katru kavēto kalendāro dienu līgumsodu 0,5% (nulle komats pieci procenti) apmērā no Kopējās līgumcenas, bet ne vairāk kā 10% (desmit procenti) no Kopējās līgumcenas.

8.3. Gadījumā, ja nepamatoti tiek kavēti šajā līgumā noteiktie maksājumi, Pasūtītājs maksā Izpildītājam līgumsodu 0,5% (nulle komats pieci procenti) apmērā no kavētās maksājuma summas par katru kavēto kalendāra dienu, bet ne vairāk kā 10% (desmit procenti) no kavētās maksājuma summas.

8.4. Līgumsoda samaksa neatbrīvo Puses no līgumā noteikto saistību pilnīgas izpildes.

**9. Līguma laušana**

9.1. Līgums var tikt lauzts tikai šajā līgumā noteiktajā kārtībā.

9.2. Līgumu var lauzt, Pusēm savstarpēji vienojoties.

9.3. Izpildītājam ir tiesības vienpusēji lauzt līgumu, par to rakstiski paziņojot Pasūtītājam vismaz 10 (desmit) dienas iepriekš, ja Pasūtītājs neveic maksājumus un līgumsods sasniedz 10% (desmit procenti) no Kopējās līgumcenas.

9.4. Pasūtītājam ir tiesības vienpusēji lauzt līgumu, par to Izpildītājam paziņojot rakstiski vismaz 10 (desmit) dienas iepriekš un ja līguma 8.2.punktā noteiktais līgumsods sasniedzis 10% (desmit procenti) no Kopējās līgumcenas;

9.5. Līguma laušana Puses neatbrīvo no līgumsoda samaksas.

**10. Nepārvaramas varas apstākļi**

10.1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas dienas, un kurus Puses nevarēja iepriekš paredzēt un novērst.

10.2. Pie šādiem apstākļiem pieskaitāmi – vispārēja avārija vai dabas stihija Darbu veikšanas vietā, kā rezultātā Darbu veikšanas vieta kļūst neizmantojama Līgumā paredzēto darbu veikšanai, kā arī likumdevēja un tiesu darbības un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežas.

10.3. Ja izceļas nepārvaramas varas *(force majeure)* situācija, Puse nekavējoties paziņo otrai Pusei rakstiski par šādiem apstākļiem, to cēloņiem un paredzamo ilgumu, ja tas ir paredzams. Pusēm ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvarama varas apstākļi. Jebkurai no Pusēm ir tiesības vienpusēji lauzt līgumu, ja nepārvaramas varas apstākļu ietekmes izbeigšanās nav paredzama vai ja tie nepārtraukti turpinās ilgāk kā 3 (trīs) mēnešus, paziņojot par to rakstiski otrai Pusei. Ja Līgums šādā kārtā tiek lauzts, nevienai no Pusēm nav tiesību pieprasīt no otras Puses zaudējumu atlīdzību.

10.4. Jebkurai no Pusēm jāveic visas nepieciešamās darbības, lai līdz minimumam samazinātu Līguma izpildes atlikšanu nepārvaramas varas apstākļu iestāšanās dēļ.

10.5. Ja nepārvaramas varas apstākļi pastāv ilgāk par 30 (trīsdesmit) dienām, Puses vienojas par Līguma darbības apturēšanu vai pārtraukšanu.

10.6. Ikvienai Pusei nekavējoties jābrīdina jebkurā laikā otra Puse par nepārvaramas varas apstākļu iestāšanos, jānorāda uz apstākļiem, kas pierāda nepārvaramas varas apstākļu iestāšanos, iespējamo situācijas risinājumu, veiktās darbības, lai samazināt Līguma izpildes atlikšanu nepārvaramas varas apstākļu iestāšanās dēļ, un jāveicina Līguma darbības atjaunošanu, pēc iespējas, ar kompetento iestāžu dokumentiem jāpierāda apstākļi, kas apliecina faktu par nepārvaramas varas apstākļu iestāšanos, kā arī jānorāda kādā veidā un kurā daļā nepārvaramas varas apstākļu iestāšanās tieši ietekmē līgumsaistību izpildi, priekšlikumi līgumsaistību izpildei saistībā ar nepārvaramas varas apstākļu iestāšanos.

**11. Strīdu atrisināšana**

11.1 Pusēm ir jāpieliek visas pūles, lai tiešās sarunās, draudzīgi atrisinātu jebkādas domstarpības vai strīdu, kas izcēlies starp tām saistībā ar līgumu vai saskaņā ar līgumu.

11.2. Ja pēc 14 (četrpadsmit) dienām no šādu sarunu sākuma, Puses nav bijušas spējīgas draudzīgi atrisināt strīdu vai domstarpības, jebkura Puse strīda atrisināšanai var griezties tiesā.

**12. Noslēguma noteikumi**

12.1. Līgumu var grozīt, papildināt vai mainīt līguma nosacījumus atbilstoši Latvijas Republikā spēkā esošajos normatīvajos aktos noteiktajām normām, lai tā izpilde būtu Pusēm izdevīga, noformējot rakstisku Pušu vienošanos, kas ar tās abpusēju parakstīšanu kļūst par līguma neatņemamu sastāvdaļu. Līguma noteikumu izmaiņas vai grozījumi maina vai kā citādi groza līguma saturu tikai un vienīgi tiktāl, cik par to tieši abas Puses vienojušās, izdarot attiecīgos grozījumus.

12.2. Gadījumā, ja objektīvu iemeslu dēļ šī Līguma pielikumos noteikto darba uzdevumu izpildes termiņus nav iespējams ievērot, tad Puses rakstiski vienojas par attiecīgā uzdevuma izpildes termiņa pagarināšanu.

12.3. Puses apņemas nekavējoties rakstiski informēt viena otru par jebkādām grūtībām šī līguma izpildes procesā, kas varētu aizkavēt savlaicīgu Pakalpojumu sniegšanu un līguma izpildi.

12.4. Visi ar līgumu saistītie paziņojumi tiek sagatavoti rakstiski. Šāds paziņojums tiek uzskatīts par saņemtu, ja tas nodots vienā no šādiem veidiem:

12.4.1. ierakstītā vēstulē. Paziņojums tiek uzskatīts par iesniegtu septītajā dienā no vēstules nosūtīšanas dienas, ja vēstule ir nosūtīta uz šajā līgumā minēto adresi;

12.4.2. personīgi vai ar kurjeru, nododot to pret parakstu – parakstīšanās par saņemšanu dienā.

12.5. Puses apliecina, ka tām ir visas nepieciešamās pilnvaras un tiesības, lai slēgtu šo līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties šajā līgumā minēto pienākumu izpildi.

12.6. Kādam no līguma noteikumiem zaudējot spēku normatīvo aktu grozījumu gadījumā, līgums nezaudē spēku tā pārējos punktos.

12.7. Visi pielikumi pie līguma, kas sastādīti rakstiski un ir abu Pušu parakstīti, ir līguma neatņemama sastāvdaļa.

12.8. Līgums ir sastādīts latviešu valodā uz 6 (sešam) lapām, parakstīšanas brīdī tam ir 1 (viens) pielikums – Tehniskie noteikumi. Līgums ir parakstīts 2 (divos) eksemplāros ar vienādu juridisko spēku, katrai Pusei pa 1 (vienam) eksemplāram.

**13. Pušu rekvizīti un paraksti**

|  |  |
| --- | --- |
| **Pasūtītājs:*****Vaiņodes novada pašvaldība,***Reģ.nr.90000059071Adrese: Raiņa iela 23A, Vaiņodes pagasts, Vaiņodes novads , LV-3435AS SwedbankKods: HABALV22Konts Nr. LV28HABA0551017727524\_\_\_\_\_\_\_\_\_\_\_\_\_\_\_\_\_\_\_\_\_V. Jansons | **Izpildītājs:*****SIA “Sertifikācijas centrs”***Reģ.nr. 40103527277Adrese: Stārķu iela 2A, Rīga, LV1084Banka: Luminor bank ASKods: RIKOLV2XKonts: LV44RIKO0001060165372\_\_\_\_\_\_\_\_\_\_\_\_\_\_\_\_\_\_\_\_\_A. Saulītis/ |

1. Pielikums

Līgumam Nr. VND 2018/3-1

**TEHNISKĀ SPECIFIKĀCIJA**

dalībaiiepirkumā “Personas datu aizsardzības speciālista pakalpojumi Vaiņodes novada pašvaldības iestādēm**”, ID Nr. VND 2018/3**

**Pretendents nodrošina šāda pakalpojuma sniegšanu:**

1. Sākotnējo auditu – personas datu apstrādes atbilstības novērtējumu, atbilstībai Fizisko personu datu aizsardzības likumam (turpmāk - likums), EIROPAS PARLAMENTA UN PADOMES REGULAI (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk-regula) un citiem spēkā esošajiem normatīvajiem aktiem;
2. Sākotnējā audita veikšana ne vēlāk kā 2 (divu) mēnešu laikā no līguma noslēgšanas dienas.
3. Personas datu apstrāžu reģistru veidošanu, uzturēšanu, kurā tiek norādīta Fizisko personu datu aizsardzības likumā noteiktā informācija;
4. Personas datu apstrāžu reģistra izveidošana ne vēlāk kā 3 (trīs) mēnešu laikā no līguma noslēgšanas dienas.
5. Ietekmes novērtējuma veikšana ne vēlāk kā 2 (divu) mēneša laikā pēc sākotnējā audita pabeigšanas.
6. Regulāru uzraudzību, kontroli un izvērtējumu klienta veiktās personas datu apstrādes atbilstībai likuma prasībām;
7. Nepieciešamo iekšējo normatīvo aktu izstrādi atbilstībai likumam un regulai.
8. Nodrošina ar datu apstrādi saistīto jautājumu konsultāciju sniegšanu pēc Pasūtītāja pieprasījuma klātienē vai attālināti. Neatliekamos gadījumos nodrošināt Pretendenta vai tā pārstāvja ierašanos pie **Pasūtītāja** ne vēlāk kā 24 (divdesmit četru) stundu laikā pēc telefoniskas saziņas ar Pasūtītāju.
9. Jāveic darbinieku apmācīšana par personas datu apstrādes jautājumiem, konsultēšana, procesu uzraudzīšana un citi jautājumi.
10. Jāizstrādā iekšējie datu apstrādes aizsardzības noteikumi, Informācijas sistēmas (IS) drošības politiku, IS drošības iekšējos noteikumus, IS lietošanas noteikumus, IS drošības riska pārvaldības plānu un IS darbības atjaunošanas plānu, esošo informācijas sistēmas drošības noteikumu papildināšana un uzlabošanu;
11. Pakalpojums tiek sniegts Vaiņodes novada pašvaldības iestādēm:
* Pašvaldības centrālā administrācija;
* Vaiņodes vidusskola;
* Vaiņodes mūzikas skola;
* Vaiņodes kultūras nams;
* Embūtes tautas nams;
* Vaiņodes pagasta bibliotēka;
* Embūtes pagasta bibliotēka;
* Embūtes pagasta pārvalde;
* [Bāriņtiesa](http://www.broceni.lv/kontakti/barintiesa/)
* [Dzimtsarakstu nodaļa](http://www.broceni.lv/kontakti/dzimtsarakstu-nodala/)
* [Sociālais dienests](http://www.broceni.lv/kontakti/socialais-dienests/)
* Vaiņodes internātpamatskola;
* Embūtes tūrisma informācijas centrs (TIC);
* 5.16. Sociālais atbalsta centrs „Vaiņode”.
1. Pretendents nodrošina ar datu aizsardzības speciālistu, kuram:
	1. pieredze datu aizsardzības speciālista amatā vismaz 1 gads;
	2. saskaņā ar Fizisko personu datu aizsardzības likumu iegūts personas datu aizsardzības speciālista statuss (Datu valsts inspekcijas izdota derīga apliecība).
2. Informācijas drošības sistēmas uzturēšana un pakalpojuma nodrošināšana visā pakalpojuma sniegšanas termiņā – 12 (divpadsmit) mēnešus no pakalpojuma līguma noslēgšanas dienas.